Sisu (cinta)

Iste articlo ye sobre una cinta de cine d'intriga belica de cine finlandés estrenada en 2022; ta atros usos, se veiga Sisu.

Sisu (títol orichinal en finés, en aragonés Rasmia, estrenada en Aragón con o suyo títol orichinal) ye una cinta de cine finlandés de cine d'intriga belica estrenada l'anyo 2022, dirichida por Jalmari Helander seguntes un guión orichinal d'él mesmo, con una banda sonora orichinal de Juri Seppä y Tuomas Wäinölä, con una banda sonora orichinal de Juri Seppä y Tuomas Wäinölä, una dirección de fotografía de Kjell Lagerroos, una producción cinematografica de Petri Jokiranta ta las productoras Stage 6 Films, Subzero Film Entertainment y Good Chaos y un elenco composau por Jorma Tommila, Aksel Hennie, Jack Doolan, Mimosa Willamo, Onni Tommila, Tatu Sinisalo, Wilhelm Enckell, Arttu Kapulainen, Ilkka Koivula, Max Ovaska, Pekka Huotari, Severi Saarinen, Vincent Willestrand y Aamu Milonoff, entre d'atros actors.

En setiembre de 1944 Finlandia, que dica l'inte yera aliada d'o Tercer Reich en a Segunda Guerra Mundial, sinyó la suya rendicion a la Unión Sovietica y se comprometió a fer fuera d'o suyo país a las tropas d'a Wehrmacht que se trobaban en ixe momento en Finlandia, prencipiando asinas una guerra entre Finlandia y lo Tercer Reich, a clamada Guerra de Laponia, que s'escaició mas que mas en a Laponia finlandesa. En ixe momento, Aatami Korpi ye buscando oro en Laponia, y troba una chigantesca cantidat, que fica en as arguinas d'o suyo caballo. En o suyo camín troba a una unidat d'as Waffen-SS que ye revocando-se enta la Noruega ocupada, mandada por l'Obersturmführer Bruno Helldorf, qui ye destruyindo todos os lugars finlandeses que troba en o suyo camín u que conduz a un grupo de mullers finlandesas secuestradas. Helldorf no amuestra masiau intrés por Aatami y lo dixa pasar pero cuan troba a un segundo grupo d'alemans, lo maltractan y en trobar-li l'oro deciden robar-li-lo y matar-lo, pero Aatami fa preba d'una gran habilidat ta la luita y ye él qui los mata, pero en escuitar os disparos Helldorf torna entazaga a investigar, descubrindo la masacre y trobando una d'as pepitas d'oro. En ixe momento decide perseguir-lo terne que terne dica apoderar-se de l'oro. En primeras fracasan, perdendo bels soldaus, y tamién troban a placa d'identificación d'Aatami. Os suyos superiors li dicen que se tracta d'un comando de l'exercito finlandés que mientres a Guerra d'Hibierno, dimpués de que los rusos asasinasen a su muller y sus fillos actuó sin garra piedat contra l'Exercito Royo, estando l'autor de cientos de muertes de soldaus rusos. Atamas d'ixo, Helldorf contina la persecución dica que consigue fer preso a Aatami, robar-li l'oro y enforcar-lo. Pero Aatami ye un hombre que no nomás tiene que amplismos recursos, so que amás tien prou buena suerte, y consigue liberar-se d'a forca y apoderar-se d'un avión alemán ta perseguir a lo grupo de Helldorf.

A cinta s'ambienta en 1944 en a Laponia finlandesa, y las suyas escenas se filmoron en Helsinki y Lohja (Uusimaa) y en a Laponia finlandesa (incluyindo-ie Ivalo, Kaamanen y Nuorgam). Localizacions de Sisu en Internet Movie Database.

Se tracta d'una cinta que ha recibiu cuantos premios y nominacions, encara que garra d'éls no fa parte d'os premios cinematograficos mas conoixius u destacaus, fueras d'os Premios Jussi d'o cine finlandés.

 Elenco Sisu en Internet Movie Database. 
 Actor  Papel  Notas    '''' 

 Se veiga tamién 
 Cine en 2022.
 Cintas de 2022.

 Referencias 

 Vinclos externos 
  Sisu en Internet Movie Database.

Categoría:Cintas ambientadas en a Laponia finlandesa
Categoría:Cintas ambientadas en 1944
Categoría:Cintas con banda sonora orichinal de Juri Seppä
Categoría:Cintas con banda sonora orichinal de Tuomas Wäinölä
Categoría:Cintas con dirección de fotografía de Kjell Lagerroos
Categoría:Cintas con guión de Jalmari Helander
Categoría:Cintas con montache de Juho Virolainen
Categoría:Cintas de cine belico
Categoría:Cintas de cine d'intriga
Categoría:Cintas d'Estaus Unius
Categoría:Cintas de Finlandia
Categoría:Cintas d'o Reino Uniu
Categoría:Cintas dirichidas por Jalmari Helander
Categoría:Cintas en finés
Categoría:Cintas interpretadas por Aamu Milonoff
Categoría:Cintas interpretadas por Aksel Hennie
Categoría:Cintas interpretadas por Arttu Kapulainen
Categoría:Cintas interpretadas por Ilkka Koivula
Categoría:Cintas interpretadas por Jack Doolan
Categoría:Cintas interpretadas por Jorma Tommila
Categoría:Cintas interpretadas por Max Ovaska
Categoría:Cintas interpretadas por Mimosa Willamo
Categoría:Cintas interpretadas por Onni Tommila
Categoría:Cintas interpretadas por Pekka Huotari
Categoría:Cintas interpretadas por Severi Saarinen
Categoría:Cintas interpretadas por Tatu Sinisalo
Categoría:Cintas interpretadas por Vincent Willestrand
Categoría:Cintas interpretadas por Wilhelm Enckell
Categoría:Cintas producidas por Petri Jokiranta
Categoría:Cintas rodadas en Helsinki
Categoría:Cintas rodadas en Ivalo
Categoría:Cintas rodadas en Kaamanen
Categoría:Cintas rodadas en Laponia finlandesa
Categoría:Cintas rodadas en Lohja
Categoría:Cintas rodadas en Nuorgam
Categoría:Cintas de cine sobre a Segunda Guerra Mundial